Што датычна блакавання сацсетак цалкам — гэта вельмі моцны ўдар па іміджу Беларусі (якую Аляксандр Рыгоравіч неасцярожна вырашыў прэзентаваць як IT-краіну) за мяжой, не кажучы ўжо аб паралічы сацыяльнага жыцця соцень тысяч людзей. Пра інвестыцыі ў высокія тэхналогіі ў гэтым выпадку можна будзе забыцца. Таму варта лічыць, што на такі крок улада пойдзе толькі ў выпадку ўзнікнення выразнай рэвалюцыйнай сітуацыі.